**Amanda Laura Bynes** (s. 3. huhtikuuta 1986 Thousand Oaks, Kalifornia) on yhdysvaltalainen näyttelijä ja entinen Nickelodeon-televisiokanavan juontaja. Bynes on esiintynyt useissa teini-ikäisille suunnatuissa elokuvissa. Vuonna 2007 hän oli talouslehti *Forbesin* eniten ansaitsevien nuorten tähtien top 5 -listalla.

Varhainen elämä
---------------

Amanda Bynesin isä Rick Bynes työskenteli hammaslääkärinä ja äiti Lynn Bynes toimistopäällikkönä tämän vastaanotolla. Bynesillä on vanhempi veli ja sisar. Bynesin äidin vanhemmat ovat Torontosta. Amandan isä on roomalaiskatolinen ja hänen äitinsä on juutalainen. Bynes on sanonut, ettei hän täsmälleen tiedä mihin uskoo.

Ura
---

Ennen ammattilaisuraansa näyttelijänä Bynes esiintyi ensi kerran televisiossa seitsemänvuotiaana Buncha Crunch Candies -mainoksessa. Hän kävi Arsenio Hallin ja Richard Pryorin järjestämällä komedialeirillä. Lapsena Bynes esiintyi myös teatterinäytelmissä, kuten *Annie*, *The Secret Garden* ja *The Music Man*. Tämän jälkeen hänestä tuli vakionäyttelijä Nickelodeon-kanavalla. Bynes esiintyi sarjoissa *Figure It Out* ja *All That*. Myöhemmin hän sai oman sketsisarjan *The Amanda Show* ollessaan 13-vuotias.

Bynes siirtyi 2000-luvun alussa elokuviin, ja hän on näytellyt useissa nuortenelokuvissa kuten *Big Fat Liar – Valehtelija*. Vuonna 2002 Bynes esiintyi pääosassa WB Television Networkin tilannekomediassa *Sisko ja sen sisko* Hollyn roolissa. Bynesin ensimmäinen pääosa oli vuonna 2003 elokuvassa *Mistä tytöt tykkää*. Bynesin ääntä on myös kuultu lastenelokuvissa *Robots* ja *Laulava porsas: Suuri seikkailu*.

Vuonna 2006 Bynes näytteli komediassa *She’s the Man*, joka perustuu William Shakespearen näytelmään *Loppiaisaatto*. Elokuvassa Bynesin hahmo pukeutuu veljekseen, jotta pystyisi liittymään poikien jalkapallojoukkueeseen. Ennen elokuvaa *She’s the Man* kuvattiin *Haaksirikkohuijaus*, jossa Bynes näytteli suuren idolinsa kanssa saarelle haaksirikkoutuvaa Jennyä.

Vuonna 2007 ilmestyi Bynesin ensimmäinen musikaalielokuva *Hairspray*. Elokuva kuvattiin Torontossa. Samana vuonna ilmestyi *Sydney White*, joka perustuu Lumikki ja seitsemän kääpiötä -tarinaan.

Vuonna 2007 hän allekirjoitti sopimuksen Steve & Barry’sin kanssa luodakseen oman vaatemerkkinsä Dear. Bynesin suunnittelemat vaatteet ilmestyivät kauppoihin saman vuoden elokuussa.

Yksityiselämä
-------------

Bynes suoritti korkeakoulututkinnon muodin ja markkinoinnin instituutissa Los Angelesissa vuonna 2019. Hän kihlautui helmikuussa 2020 Paul Michaelin kanssa, jonka hän tapasi ollessaan huumevieroituksessa.

### Mielenterveysongelmat ja päihteiden käyttö

Bynes pidätettiin vuonna 2012 hänen ajettuaan autoa päihtyneenä. Hän oli myös oikeudessa kahteen oletettuun yliajotapaukseen liittyen, mutta syytteet hylättiin. Bynes kuitenkin menetti hetkeksi ajokorttinsa.

23. toukokuuta 2013 Bynes pidätettiin kotonaan Manhattanilla marihuanan hallussapidosta, todisteiden peukalointiyrityksestä ja uhkaavasta käytöksestä. Pidätyksen jälkeen Bynes vietiin sairaalaan psykiatriseen arviointiin ennen kuin hänet otettiin poliisiasemalle. Häntä vastaan nostettu syyte kumottiin kesäkuussa 2014.

Heinäkuussa 2013 Bynes joutui 72 tunniksi valvottuun sairaalahoitoon, kun hän oletetusti yritti sytyttää tulipalon autotielle vieraan talon edessä Kalifornian Thousand Oaksissa. Syyskuussa hänet lähetettiin psykiatriseen hoitoon UCLA Medical Centeriin. Hän pääsi hoidosta pois joulukuussa. Bynesilla on todettu kaksisuuntainen mielialahäiriö. Maaliskuussa 2023 uutisoitiin Bynesin saaneen psyykkisen romahduksen ja hänet toimitettiin hoitoon, kun hänet löydettiin hortoilemasta alastomana kadulta. Bynes oli vapautunut holhouksesta keväällä 2022, johon hänet oli määrätty yhdeksän vuotta aiemmin mielenterveys- ja päihdeongelmien vuoksi.

Filmografia
-----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Elokuvat |
| --- |
| Vuosi | Nimi | Rooli |
| 2002 | *Big Fat Liar – Valehtelija* | Kaylee |
| 2003 | *Mistä tytöt tykkää* | Daphne Reynolds |
| *Laulava porsas: Suuri seikkailu* | Nellie (ääni) |
| 2005 | *Robots* | Piper Pinwheeler (ääni) |
| *Haaksirikkohuijaus* | Jenny Taylor |
| 2006 | *She’s the Man* | Viola Hastings |
| 2007 | *Hairspray* | Penny Pingleton |
| *Sydney White* | Sydney White |
| 2010 | *Easy A* | Marianne Bryant |
| Televisioelokuva |
| 2008 | *Living Proof* | Jamie |

 | 

| Televisio |
| --- |
| Vuosi | Sarja | Rooli | Jaksot |
| 1996–2000 | *All That* | useita |  |
| 1997–1999 | *Figure It Out* | panelisti |  |
| 1999 | *Arli$$* | Crystal Dupree | "Our Past, Our Present, Our Future" |
| 1999–2002 | *The Amanda Show* | juontaja / useita |  |
| 2001 | *The Nightmare Room* | Danielle Warner | "Don’t Forget Me" |
| 2001–2003 | *Ipanat* | Taffy (toistuva, ääni) |  |
| 2002–2006 | *Sisko ja sen sisko* | Holly Tyler |  |
| 2008 | *Family Guy* | Anna (ääni) | "Long John Peter" |

 |

Lähteet
-------

1. 1 2  Amanda Bynes *Biography*.  14.10.2014. Yhdysvallat:  A&E Networks. Viitattu 17.4.2022. (englanniksi)
2. ↑  In Pictures: Young Hollywood’s Top Earners *Forbes*.  23.7.2007. Jersey City, New Jersey:  Forbes Media. Viitattu 21.7.2008. (englanniksi)
3. 1 2 3  Amanda Bynes Biography (1986–) *Film Reference*. Viitattu 8.9.2012. (englanniksi)
4. 1 2 3 4 5  She’s the Man: A Q&A with Amanda Bynes *18Doors*. Newton Upper Falls, Massachusetts. Viitattu 8.9.2012. (englanniksi)
5. ↑  Amanda Bynes. *Us Weekly*.  31.3.2008. New York.  Arkistoitu 1.4.2008. Viitattu 17.4.2022. (englanniksi)
6. ↑  Lee, Nathan: Girl Power on the Boys Soccer Team *The New York Times*.  17.3.2006. New York:  The New York Times Company. Viitattu 17.4.2022. (englanniksi)
7. ↑  LoveWrecked (2007). *MovieWeb*. Yhdysvallat:  Watchr Media.  Arkistoitu 11.1.2008. Viitattu 17.4.2022. (englanniksi)
8. ↑  ’Hairspray’ Stars Reflect Talent *USA Today*. Viitattu 8.9.2012. (englanniksi)
9. ↑  *Sydney White* Rotten Tomatoesissa. (englanniksi). Viitattu 17.4.2022.
10. ↑  Preview Amanda Bynes’ New Clothing Line! *Seventeen*.  16.8.2007. New York:  Hearst Magazines. Viitattu 17.4.2022. (englanniksi)
11. ↑  Niva, Ida-Annika: Entinen lapsitähti Amanda Bynes meni kihloihin *Iltalehti*.  17.2.2020. Helsinki:  Alma Media Suomi Oy. Viitattu 17.2.2020.
12. ↑  Grossberg, Josh: Amanda Bynes Busted for Drunken Driving *E! Online*.  6.4.2012. Los Angeles:  NBCUniversal Television and Streaming. Viitattu 12.4.2015. (englanniksi)
13. ↑  Fleeman, Mike: Amanda Bynes Is Arrested in New York *People*.  23.5.2013. Yhdysvallat. Viitattu 12.4.2015. (englanniksi)
14. ↑  Eggenberger, Nicole: Amanda Bynes "Is Making Great Strides Towards Recovery" Says Parents *Us Weekly*.  30.9.2013. Viitattu 12.4.2015. (englanniksi)
15. ↑  Näyttelijä Amanda Bynes hortoili alasti kadulla – Kiidätettiin psykiatriselle osastolle, Iltalehti / Sara Valavaara, 20.3.2023, viitattu 21.3.2023
16. ↑  Ex-lapsitähti Amanda Bynes vaelteli alasti Los Angelesin kaduilla – näyttelijä viety psykiatriseen sairaalahoitoon, mtv3 / Alexia Tänav, 21.3.2023

Aiheesta muualla
----------------

* Kuvia tai muita tiedostoja aiheesta **Amanda Bynes** Wikimedia Commonsissa

* Amanda Bynes on Hairspray. *Can Mag*.  Arkistoitu 1.3.2012.  (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Tšekki
* Australia
* Korea
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Trove
* Elonet

 |
|  |
| Muut | 
* Europeana

 |

 |